stanford-oval/wikipedia huggingface dataset:
מרחב נוצר קומפקטית
פעולות בקטגוריה

כמו במרחבים רגילים, נרצה להציג פעולות בין מרחבים בקטגוריה זו.
לכל מרחב האוסדורף  X, נסמן ב- K(X) את המרחב מעל אותה קבוצה, אך בו קבוצה היא סגורה אם ורק אם היא חותכת כל קבוצה קומפקטית בתוך קבוצה סגורה כלשהי. זהו פונקטור בין המרחבים האוסדורף למרחבים  CG; הוא מהווה פונקטור ימני צמוד(אנ') לפונקטור ההכלה  CG\to H
( H - מרחבי האוסודורף).
זהו מרחב נוצר קומפקטית המכיל את המרחב הקודם, או במילים אחרות - פונקציית הזהות  id:K(X)\to X רציפה, ואם מלכתחילה  X\in CG אז  X\cong K(X).
בעזרת פונקטור זה, מגדירים את המכפלה ומרחב הפונקציות בקטגוריה.
עבור המכפלה, נגדיר  X\times Y:=K(X\times Y), כאשר  \times _{c} היא המכפלה הקרטזית הרגילה עם טופולוגיית המכפלה. המכפלה מקיימת  את אותה התכונה האוניברסלית המקיימת המכפלה הרגילה (בקטגוריה הזו). המכפלה לא תמיד מתלכדת עם המכפלה הקטרזית, אך במקרה בו  X מרחב קומפקטי מקומית ו- Y\in CG אז  X\times Y\cong X\times _{c}Y.
נסמן ב- C(X,Y) את מרחב הפונקציות הרציפות  X\to Y, ונביט בו עם הטופולוגיה הקומפקטית-פתוחה. את מרחב הפונקציות הרציפות בקטגוריה נגדיר בתור  Y^{X}:=K(C(X,Y)). פונקציית ההרכבה  Z^{Y}\times Y^{X}\to Z^{X} היא רציפה, ובפרט כאשר  X יחידון אז פונקציית ההצבה  Z^{Y}\times Y\to Z רציפה.
מרחבים לא נוצרים קומפקטית

המרחב  (\mathbb {R} ,\tau _{coc}), כלומר הממשיים עם הטופולוגיה הקו-מנייתית, איננו נוצר קומפקטית, אך גם לא האוסדורף.
\mathbb {R} ^{\mathbb {R} } (עם טופולוגיית המכפלה) הוא האוסדורף אך איננו נוצר קומפקטית.
לא כל תת-מרחב של מרחב נוצר קומפקטית נשאר כזה - למשל,  [0,1]^{\mathbb {R} } הוא קומפקטי לפי משפט טיכונוף (והאוסדורף) ולכן נוצר קומפקטית; תת-המרחב המכיל איברים  (r_{i})_{i\in \mathbb {R} } כך ש- r_{i}\not \in \{0,1\} איננו נוצר קומפקטית (אך כן האוסדורף).
לקריאה נוספת

Brayton Gray, Homotopy theory, New York-London, 1975, An introduction to algebraic topology, p. 50-61
משה אפשטיין

ערך זה עוסק במתכנן טילים ישראלי. אם התכוונתם למשמעות אחרת, ראו .
| --- | --- |
אין תמונה חופשית
 לידה:  5 ביוני 1925 תל אביב, ישראל
 פטירה:  23 ביולי 2014 (בגיל 89) ישראל
 מדינה:  ישראל 
 עיטורים
   פרס ביטחון ישראל (3)
 
משה (מויה) אפשטיין (5 ביוני 1925 - 23 ביולי 2014) היה מהנדס מכונות, מתכנן הטילים הראשי במפעל רפא"ל. חתן פרס ביטחון ישראל שלוש פעמים.
ביוגרפיה

משה אפשטיין נולד ב-1925 כבן בכור במשפחה בת שני בנים בתל אביב. אביו, פסח, היה יליד סובאלקי למד באוניברסיטת ורשה ובפוליטכניקום של יקטרינוסלאב ועבד כמהנדס מים בעיריית תל אביב. אמו, דורה בית זאוברמן, ילידת פינסק, עבדה כרופאת ילדים בבית החולים הדסה בעיר. הוריו הכירו במפלגת הציונים־סוציאליסטים בקייב, נישאו באוקטובר 1923 והוגלו יחד לסיקטיבקר. בני הזוג עלו לארץ ישראל באוקטובר 1924. בילדותו הכיר את הצייר מרדכי ארדון, שהשכיר חדר בביתם.
מגיל תשע החל ללמוד נגינה בכינור והצטרף לתזמורת בית הספר.
למד בבית הספר הפרטי שלווה, שם גם סיים את לימודיו התיכוניים.
ב-1944 החל ללמוד הנדסת מכונות בטכניון. ב-1948 הצטרף לחיל המדע וניהל פיתוח של תותח ללא רתע (תול"ר). המשיך ברפא"ל בפיתוח טילים. פיתח טיל קרקע-קרקע "לוז", שממנו פותח טיל הים-ים "גבריאל". עוד השתתף בראשית שנות ה-80 בפיתוח טילי הנ"ט המתקדמים "גיל" ו"תמוז".
קיבל שלוש פעמים את פרס ביטחון ישראל - בשנת 1960, על פיתוח הטיל "לוז" (יחד עם יונתן מס וירון אנזלם), בשנת 1984 על פיתוח ה"תמוז" (יחד עם שבעה אחרים) ובשנת 1997, "על תרומתו במשך שנות דור לפיתוח וייצור טילים בהן הטביע את חותמו במגוון גדול של מערכות טילים הן כמהנדס והן כמורה הדור".
בשנת 2011 קיבל תואר דוקטור לשם כבוד מהטכניון, "על תרומתו כממציא וכאיש אשכולות למדינת ישראל ולביטחונה".
נפטר ב-23 ביולי 2014. הותיר אישה, רות. הובא למנוחות בבית העלמין גן עדן שבקיבוץ עין כרמל.
הערות שוליים

↑  אתר "Billiongraves"
↑  8 אנשי צבא ומדענים זכו בפרסי בטחון, דבר, 13 במאי 1960
↑  הטכניון יעניק תוארי "דוקטור לשם כבוד", 9 ביוני 2011
| --- | --- |
בקרת זהויות :  NLI: 987007516704405171  VIAF: 310743024   WorldCat (עם VIAF): 310743024
משה ארד

| --- | --- |

משה ארד, 1992
 לידה:  15 באוגוסט 1934 Cetate, רומניה 
 פטירה:  25 באוקטובר 2019 (בגיל 85) 
 מדינה:  ישראל 
 מקום קבורה:  הר המנוחות 
 השכלה:  האוניברסיטה העברית בירושלים 
 פרסים והוקרה:  יקיר ירושלים (2014) 
 
משה ארד (15 באוגוסט 1934 – 25 באוקטובר 2019) היה דיפלומט ישראלי, כיהן כשגריר ישראל במקסיקו ובארצות הברית.
ביוגרפיה

ארד נולד ברומניה, בה עבר בילדותו את מלחמת העולם השנייה. ב-1950 עלה לישראל. שירת בצה"ל בחיל התותחנים ובשירות המילואים לחם כקצין תותחנים במלחמת סיני ובמלחמת ששת הימים.
סיים תואר ראשון במדע המדינה וביחסים בינלאומיים ותואר ראשון במשפטים באוניברסיטה העברית בירושלים.
עבד בחטיבה המדינית של משרד החוץ. בתחילת שנות השישים הושאל למשרד המשפטים ושימש כדובר הנהלת בתי המשפט וב-1964 מונה לדובר ומנהל לשכת שר המשפטים. ב-1968 כיהן כדובר שגרירות ישראל בלונדון. בתפקידיו הבאים כיהן כקונסול בניו יורק, כציר הסברה בשגרירות ישראל בוושינגטון, כמנהל לשכת מנכ"ל משרד החוץ, כסמנכ"ל משרד החוץ לענייני הסברה וכמפקח הכללי על שירות החוץ. במלחמת לבנון הראשונה כיהן כנציג משרד החוץ בביירות.
ב-1983 מונה לשגריר ישראל במקסיקו, כיהן בתפקיד במהלך רעידת האדמה הגדולה באזור מקסיקו סיטי בספטמבר 1985, שבה נרשמו מעל 10,000 הרוגים, ונשלחה משלחת של צה"ל לסיוע לנפגעים. על שירותו זכה לעיטור הכבוד הגבוה ביותר המוענק לאזרחים זרים מממשלת מקסיקו. ביולי 1987 מונה לשגריר ישראל בארצות הברית וכיהן בתפקיד עד 1990.
לאחר שירותו במשרד החוץ שימש בשנים 1992–1993 כמנכ"ל משרד התקשורת תחת השר משה שחל. בשנים 1993 עד 2003 כיהן כסגן נשיא לקשרים בינלאומיים של האוניברסיטה העברית. ב-2012 כיהן כיו"ר חבר הנאמנים של מכון טרומן באוניברסיטה. כמו כן כיהן כדירקטור במועצות מנהלים של חברות רבות במשק הישראלי בהן אלביט מערכות, בזק, בנק כללי לישראל, קשת, פ.י.ב.י. אחזקות ודיסקונט השקעות.
ב-2014 זכה לעיטור יקיר ירושלים.
בנו הוא האדריכל מיכאל ארד שנבחר לעצב את האנדרטה הלאומית והמוזיאון לפיגועי 11 בספטמבר בעיר ניו יורק.
הערות שוליים

↑  משה ארד, לשעבר שגריר ישראל במקסיקו ובארה"ב, נפטר בגיל 85, באתר כאן – תאגיד השידור הישראלי, 28 באוקטובר 2019
| --- | --- |
בקרת זהויות :  NLI: 987007448547705171  ISNI: 0000 0000 3270 1742  LCCN: n91022656  VIAF: 16401552   WorldCat (עם VIAF): 16401552 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
מצוק פרופיל (אנטארקטיקה)

ערך זה עוסק במצוק באנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  77°52′00″S 160°25′59″E﻿ / ﻿77.8667°S 160.433°E﻿ / -77.8667; 160.433
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק פרופיל(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק פרופיל
 
מצוק פרופיל (באנגלית: Profile Bluff) הוא מצוק בולט, בעמק ביקון, בהרי קווטרמיין, באזור חוף סקוט, באדמת ויקטוריה שבאנטארקטיקה.
גובהו של המצוק 2,070 מטרים מעל פני הים.
המצוק ממוקם באמצע המרחק שבין הר ולר ומצוק הורייזון; בצידו המערבי של עמק ביקון.
היסטוריה > מיפוי האזור

עמק ביקון, והאתרים המצויים בו, מופו לראשונה על ידי המשלחת האנטארקטית הבריטית (משלחת טרה נובה) אשר חקרה את אנטארקטיקה בין השנים 1910–1913.
היסטוריה > מקור השם

שמו של המצוק ניתן לו בשנת 1993 על ידי הוועד הגאוגרפי של ניו זילנד.
הערות שוליים

1 2 3 4 5  מידע גאוגרפי והיסטורי
↑  חקר אזור עמק ביקון
מרסל שמלצר

מרסל שמלצר (בגרמנית: Marcel Schmelzer; נולד ב-22 בינואר 1988 במגדבורג שבגרמניה המזרחית) הוא כדורגלן עבר גרמני ששיחק בעמדת המגן השמאלי.
קריירת מועדונים

שמלצר התחיל את הקריירה המקצועית שלו בבורוסיה דורטמונד אחרי שעבר במחלקות הנוער של פורטונה מגדבורג ובפ.צ. מגדבורג. ב-9 באוגוסט 2008, ערך את הופעת הבכורה שלו במסגרת הגביע הגרמני נגד רוט-וייס אסן. שבוע לאחר מכן ערך את הופעת הבכורה שלו בליגה בניצחון 2:3 נגד באייר לברקוזן. בעונת 2010/2011 שותף בכל משחקי הקבוצה ואף זכה עם המועדון באליפות. את עונת 2011/2012 התחיל שמלצר מאוחר עקב פציעה, אך הצליח לחזור להרכב ועזר למועדון לזכות דאבל. ב-11 בינואר 2013 שמלצר האריך את החוזה שלו בדורטמונד עד 2017. ב-27 ביולי 2013 זכה שמלצר עם המועדון בסופר קאפ הגרמני אחרי ניצחון 2:4 נגד באיירן מינכן.
נבחרת לאומית

שמלצר היה חלק מהנבחרת הצעירה של גרמניה. הוא השתתף עם הנבחרת באליפות אירופה עד גיל 21 ב-2009 ועזר לה לזכות באליפות אחרי ניצחון 0:4 נגד אנגליה. שמלצר אף השתלב בנבחרת הבוגרת והגיע איתה לחצי גמר יורו 2012. נכון למרץ 2014 יש לו 16 הופעות בנבחרת ללא שער.
סטטיסטיקה > נבחרת

|  גרמניה> שנה |  גרמניה> משחקים |  גרמניה> שערים |
| --- | --- | --- |
| 2010 | 1 | 0 |
| 2011 | 4 | 0 |
| 2012 | 4 | 0 |
| 2013 | 6 | 0 |
| 2014 | 1 | 0 |
| סה"כ | 16 | 0 |
תארים

בורוסיה דורטמונד
אליפות גרמניה: 2010/2011, 2011/2012
הגביע הגרמני: 2011/2012, 2020/2021
הסופר קאפ הגרמני: 2013
נבחרת גרמניה
אליפות אירופה בכדורגל עד גיל 21: ‏2009
מצוק רובינסון (אנטארקטיקה)

ערך זה עוסק במצוק בשטח חסות רוס, שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  85°36′00″S 159°46′59″W﻿ / ﻿85.6°S 159.783°W﻿ / -85.6; -159.783
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק רובינסון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק רובינסון
 
מצוק רובינסון (באנגלית: Robinson Bluff) הוא מצוק סלע בולט, בהרי המלכה מוד, בשטח חסות רוס, שבאנטארקטיקה.
המצוק מתנשא מעל הצד המערבי של חלקו התחתון של קרחון אמונדסן, בסמוך מצפון לקרחון ויטני.
היסטוריה > גילוי ומיפוי הפסגות

המצוק התגלה בדצמבר 1929, על ידי משלחת החקר הגאולוגית של משלחת בירד לחקר אנטארקטיקה, בפיקודו של לורנס גולד.
היסטוריה > מקור השם

שמו של המצוק ניתן לו על ידי הוועדה המייעצת לשמות אנטארקטיים.
המצוק נקרא על שמו של ריצ'רד ר. רובינסון (Richard R. Robinson), שהיה המהנדס של תחנת מקמרדו בעונת החורף האנטארקטי 1966.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7  מידע גאוגרפי והיסטורי
מרטה פנץ'

| --- | --- |

 לידה:  13 בספטמבר 1990 (בת 34) סנט ג'וליאן, מלטה 
 מדינה:  מלטה מלטה
 
מרטה פנץ (באנגלית: Martha Fenech; נולדה ב-13 בספטמבר 1990) היא דוגמנית מלטזית.
ביוגרפיה

פנץ' נולדה בעיירה צפונית לולטה, היא החלה לדגמן בגיל צעיר למספר קמפיינים, היא גם הופיעה על שער המגזין "I DO".
ב-2008 נבחרה ל"מיס עולם מלטה" וייצגה את מלטה במיס עולם 2008.
ב-2009 זכתה בפרס "הדוגמנית הטובה ביותר" בטקס פרסי האופנה המלטזי.
ב-2016 נבחרה ל"מיס תבל מלטה" וייצגה את מלטה במיס תבל 2016.
לאחר הכתרתה נפצה שמועה שנעצרה בנמל תעופה בבריטניה בגין אחזקת סמים, היא הכחישה דבר זה.
ב-2016 הופיעה בפרסומות בטלוויזיה ובאינטרנט לחברת "Pasta Rummo".
בשנת 2015 היא השתתפה בתפקיד אורח בסדרה "אתה, אני והאפוקליפסה" לצד מתיו ביינטון ובשנת 2016 השתתפה בסרט "תחייה" לצד טום פלטון.
באירוויזיון 2017 הגישה את הניקוד המלטזי.
היא שימשה כיועצת יופי בחברות לוריאל ופרוקטר אנד גמבל ועבדה בחנות דיוטי פרי בנמל תעופה במדינתה.
נבחרת זנזיבר בכדורגל

נבחרת זנזיבר בכדורגל היא נבחרת הכדורגל הלאומית של מדינת זנזיבר, איים השייכים למדינת טנזניה. הנבחרת נמצאת תחת פיקוחה של התאחדות הכדורגל של זנזיבר.
הנבחרת חברה בקונפדרציית הכדורגל של אפריקה ולכן יכולה להשתתף בגביע אפריקה לאומות, אך לא חברה בפיפ"א ולכן איננה מורשית להשתתף במונדיאל. האי הוא חלק מטנזניה, המיוצגת על ידי נבחרת טנזניה בכדורגל. לפני האיחוד של זנזיבר עם טנזניה בשנת 1964 הייתה זנזיבר חברה עצמאית ב-CAF, אך מעולם לא העפילה לגביע אפריקה לאומות. זנזיבר הייתה גם חברה בפיפ"א בין השנים 2007 ו-2009.
זנזיבר היא חברה זמנית ב-NF-Board. הקבוצה זכתה במקום השני בטורניר גביע FIFI בשנת 2006, והפסידה 4-1 בפנדלים נגד הרפובליקה הטורקית של צפון קפריסין בגמר.
הנבחרת משחקת באופן קבוע בגביע CECAFA, הכולל נבחרות ממרכז ומזרח אפריקה. בשנת 1995 זכתה הנבחרת בגביע אחרי ניצחון 1 - 0 בגמר נגד המדינה המארחת, אוגנדה.
הישגי נבחרת זנזיבר בכדורגל

זכייה אחת (1995)
6 חצאי גמר (פעמיים שלישית)
מקום רביעי (2006)
מקום שני (2006)
1962 - לא העפילה
1963 עד 2015 - לא נרשמה
משה אריה במברגר (שנלנקה)

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  14 באפריל 1869 פישאך, הרפובליקה הפדרלית של גרמניה 
 פטירה:  12 בפברואר 1924 (בגיל 54) פרנקפורט, רפובליקת ויימאר 
 מקום מגורים:  שונלאנקה 
 תקופת הפעילות:  ? – 12 בפברואר 1924 
 רבותיו:  שמחה במברגר (אשפנבורג) 
 אב:  שמחה במברגר (אשפנבורג) 
 
הרב ד"ר משה אריה (לייב) הלוי במברגר (בכתיב יידי: באמבערגער, בגרמנית: Moses Löb Bamberger; ג' באייר ה'תרכ"ט, 14 באפריל 1869 – ו' באדר א' ה'תרפ"ד, 11 בפברואר 1924) היה רב בעיירה שֶׁנְלַנְקֶה (שענלאנקע), ממלכת פרוסיה (כיום: טרזציאנצקי (אנ'), פולין).
ביוגרפיה

נולד בשנת ה'תרכ"ט (1869) בפישאך (אנ'), שוואביה לרבי שמחה במברגר, רב העיר ובנו של רבי יצחק דב במברגר מווירצבורג. למד תורה מפי אביו. נשא את ביילא בתו של מאיר אטלינגר, חתנו של רבי יעקב אטלינגר. בשנת ה'תרס"ה (1905) מונה לרבה של שנלנקה.
נפטר במפתיע בו' באדר א' ה'תרפ"ד (11 בפברואר 1924), כששהה בפרנקפורט לרגל נישואי ביתו, שנועדו להתקיים למחרת.
פועלו הספרותי

פרסם לראשונה את כתביו של רבי יוסף נחמיאש. כן פרסם את החיבור "בית יד" על הלכות נטילת ידיים לרבי מנחם המאירי (ה'תרע"ב). השתתף בכתיבת ערכים לאנציקלופדיה אוצר ישראל.
בגרמנית פרסם עבודת מחקר על רבי יוסף נחמיאש ופירושו למגילת אסתר בשני חלקים (1891–1893), עליה קיבל תואר דוקטור לפילוסופיה מאוניברסיטת היידלברג. כמו כן פרסם ספרים על תולדות יהדות גרמניה, ערך את מאמריו ונאומיו של רבי יעקב אטלינגר ועוד.
הערות שוליים

↑  רבי יוסף נחמיאש, פירוש מגילת אסתר, פודגורז'ה, תרנ"ט (דפוס ראשון: תרנ"א), הקדמה, באתר היברובוקס.
↑  רבי יוסף נחמיאש, פירוש פרקי אבות, פאקש, תרס"ז, הקדמה, באתר אוצר החכמה.
↑  כרכים ה'–ו', ח'–י'.
↑  Abhandlungen und Reden von Rabbi Jacob Ettlinger, בקטלוג הספרייה הלאומית.
| --- | --- |
בקרת זהויות :  NLI: 987007257998805171  PLWABN: 9810661001205606  GND: 120083396  ISNI: 0000 0000 6678 9287  LCCN: n95020694  NKC: zmp2012726713  NTA: 132875713  SELIBR: 261639  VIAF: 74674840   WorldCat (עם VIAF): 74674840
מצוק פורלידס

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  מסיב דופק 
 קואורדינטות:  82°29′00″S 51°16′00″W﻿ / ﻿82.4833°S 51.2667°W﻿ / -82.4833; -51.2667
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק פורלידס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק פורלידס
 
מצוק פורלידס (באנגלית: Forlidas Ridge) הוא מצוק סלעי במסיב דופק, בהרי פנסקולה, בארץ המלכה אליזבת שבאנטארקטיקה.
המצוק מהווה את צידו המערבי של עמק דייוויס; עמק דייוויס הוא אזור אנטארקטי מוגן מיוחד (אזור מס' 119), המוגן תחת האמנה האנטארקטית.
היסטוריה > גילוי ומיפוי המצוק

המצוק (והעמק שהוא מהווה את גבולו) מופה על ידי הסקר הגאולוגי של ארצות הברית, בהתבסס על סקרים על הקרקע שנערכו במסגרת משלחת חקר הרי פנסקולה של הסקר הגאולוגי (USGS Pensacola Mountains Project), ועל תצלומי אוויר שבוצעו על ידי צי ארצות הברית בין השנים 1956–1966.
היסטוריה > מקור השם

שמו של העמק ניתן לו על ידי הוועדה המייעצת לשמות אנטארקטיים.
האגם, כמו גם מצוק פורלידס הסמוך נקראים על שמו של צ'ארלס וו. פורלידס (Charles W. Forlidas), מצי ארצות הברית, מפעיל רדיו, ששהה בעונת החורף האנטארקטי 1957 בתחנת אלזוורת'.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7  מידע גאוגרפי והיסטורי
↑  Management Plan for Antarctic Specially Protected Area No. 119
1 2 3 4 5 6 7  מידע היסטורי
| רכס פורסטל |
| --- | --- | --- |
| רכסים | שלוחת אבלה |  |
| הרים | הר לצ'נר |  |
| פסגות | דירדאל • ואטס • פיירל |  |
| מצוקים | מצוק קמפ • סלע קואל |  |
| נונאטאקים | אקרמן • בלאנט • ואנגאד |  |
| קרחונים | צ'יימברס |  |
| שדות שלג | מידיאן • סאלי |  |
| מסיב דופק |
| --- | --- | --- |
| קרחונים | אדג' |  |
| עמקים | עמק דייוויס (אנטארקטיקה) |  |
| הרים | אינגלנד • ווקר • נויברג |  |
| נונאטאקים | בראון • ראושיו |  |
| אגמים | אגם פורלידס |  |
| מצוקים | מצוק פורלידס |  |
| מצוקי בוייד | נונאטאק קוקס • סלע רנקין |  |
| אתרים נוספים בהרי פנסקולה |
| --- | --- | --- |
| קרחונים | קרחון אקדמי |  |
| מפלי קרח וזרמי קרח | מפל הקרח אמונדסן • זרם הקרח פאונדיישן |  |
| רמות | מישור אירקווי |  |
| הרים וגבעות | גבעות הימלברג • מסיב פורד • פסגות קסטר |  |
| נונאטאקים ומצוקים | סלעי אדג' • נונאטאק פרל |  |
| אזורים אנטארקטיים מוגנים מיוחדים |
| --- | --- | --- |
| ארץ המלכה אליזבת | עמק דייוויס • אגם פורלידס |  |
| ארץ המלכה מוד | עמק יוקידורי |  |
| אדמת מק. רוברטסון | מונולית מוריי • מונולית סקאלין • איי רוקרי |  |
| ארץ הנסיכה אליזבת | מפרץ אמאנדה • הר הארדינג • חצי האי מיול |  |
| ארץ המלכה מרי | האי האסוול |  |
| ארץ וילקס | האי ארדרי • האי פרייזר • חצי האי קלארק |  |
| ארץ אדלי | האי ברנרד • נונאטאק בן דוקטור |  |
| ארץ ג'ורג' החמישי | בקתות מוסון |  |
| ארץ ויקטוריה | כף אדייר • עמק בארוויק • עמק בולהאם • כף האלט |  |
| ים רוס | רמת ארייבאל • כף קרוזייר |  |
| ארץ פאלמר | אגם אבליישן • נקודת אבליישן • עמק אבליישן • הר מוניק • הר מרטין |  |
| ארץ גרהאם | נקודת ביסקו |  |
| איי שטלנד הדרומיים | חצי האי ביירז • נקודת הרמוני • ליונז ראמפ • מפרץ אדמירליטי • כף שירף |  |
מצוק ראגייט

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  65°01′00″S 61°56′00″W﻿ / ﻿65.0167°S 61.9333°W﻿ / -65.0167; -61.9333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהמצוק ראגייט(למפת חצי האי האנטארקטי רגילה) בסיס חנרל ברנרדו אוהיגינס ריקלמהמצוק ראגייט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק ראגייט(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימצוק ראגייט
 
מצוק ראגייט (באנגלית: Rugate Ridge; מילולית: המצוק המחוספס) הוא מצוק גבוה בצד המזרחי של ארץ גראהם באנטארקטיקה.
הרכס מצוי בין קרחון גרין וקרחון אוונס בכיוון מזרח - מערב.
היסטוריה > גילוי הרכס

הרכס מופה לראשונה על ידי סקר שטחי חסות איי פוקלנד (Falkland Islands Dependencies Survey) בשנת 1955.
היסטוריה > מקור השם

שמו של המצוק ניתן לו על ידי הוועדה המייעצת לשמות אנטארקטיים של בריטניה, וזאת בשל מראה המצוק, שבראשו רכסים קטנים וצוקים קטנים סלעיים הבולטים ממנו (היינו מראהו של המצוק מחוספס, באנגלית: rugate).
הערות שוליים

1 2 3 4  מידע גאוגרפי והיסטורי
מרסל ת'רו

| --- | --- |

 לידה:  13 ביוני 1968 (בן 56) קמפלה, אוגנדה 
 מדינה:  הממלכה המאוחדת 
 מקום לימודים:  אוניברסיטת ייל, קלייר קולג', בית הספר וסטמינסטר 
 שפות היצירה:  אנגלית 
 מספר צאצאים:  2 
 פרסים והוקרה:  פרס סומרסט מוהם (2002)  פרס לרומן מדע בדיוני על שם ג'ון וו. קמפבל (2014) 
 www.marceltheroux.com
 
מרסל ריימונד ת'רו (באנגלית: Marcel Raymond Theroux, נולד ב-13 ביוני 1968) הוא סופר ושדרן טלוויזיה בריטי-אמריקאי. הוא כתב את "A Stranger in The Earth" ואת "The Confessions of Mycroft Holmes: A Paper Chase", שזיכה אותו בפרס סומרסט מוהם לשנת 2002. הרומן השלישי שלו, "A Blow to the Heart", יצא לאור בהוצאת פאבר בשנת 2006. הרביעי, "Far North", יצא לאור ביוני 2009. החמישי, "Strange Bodies", יצא לאור במאי 2013. הוא גם עובד בחדשות טלוויזיה בניו יורק ובבוסטון.
מרסל הוא בנו הבכור של סופר המסעות והרומנים האמריקאי פול ת'רו ואשתו לשעבר, אן קאסל. אחיו הצעיר, לואי ת'רו הוא עיתונאי, יוצר סרטי תעודה ומגיש בטלוויזיה. השחקן והבמאי ג'סטין ת'רו הוא בן-דודו.
ילדות ונעורים

מרסל ת'רו נולד ב-1968 בקמפלה, אוגנדה, שם לימד אביו האמריקאי, פול ת'רו, באוניברסיטת מאקררה. אמו היא אן קאסל, ילידת אנגליה. את השנתיים הבאות עשתה המשפחה בסינגפור, שם היה אביו מרצה באוניברסיטה לאומית של סינגפור. אחרי שעקרו לאנגליה, גדל ת'רו בוונדסוורת', לונדון. הוא למד בפנימייה בבית ספר וסטמינסטר, שם התיידד עם ניק קלג. בהמשך למד ספרות אנגלית בקלייר קולג', קיימברידג'. הוא זכה במלגה ללימודי יחסים בינלאומיים עם התמחות בלימודי המשטר הסובייטי ומזרח אירופה באוניברסיטת ייל.
ת'רו נשוי וחי בלונדון. שם משפחתו הצרפתי נפוץ במדינות דוברות צרפתית. מוצא אביו, שנולד וגדל בארצות הברית, הוא צרפתי- קנדי למחצה ןאיטלקי למחצה.
קריירה

בשנים 2000 עד 2002, הציג ת'רו סדרה של סרטי תעודה ל"Unreported World".
בשנת 2004 הגיש את "סוף העולם כפי שאנו מכירים אותו", חלק מסדרת הטלוויזיה "המלחמה על כדור הארץ" העוסקת בשינויי האקלים. הוא נבחר כמגיש, משום שבמקור לא ידע דבר על הנושא. הוא האמין תחילה, שכל העוסקים בסביבתנות מתנגדים לקדמה טכנולוגית. אבל במהלך התחקיר שערך, השתכנע שהעולם ניצב לפני בעיה גלובלית בקנה מידה חמור כל כך, שהגדלת השימוש באנרגיה גרעינית הוא כנראה הפתרון הטוב ביותר (בבחינת בחירה בפחותה ברעות). למסקנה זו הגיע בחלקו בתגובה לראיונות שערך עם כמה מומחים, כגון גרהרד ברץ מחברת הביטוח "מינכן רה", שאמר, שבמהלך 20 השנים האחרונות, התשלומים על אסונות טבע עלו ב-500 אחוזים. הוא שוחח גם עם יו"ר חברת "של" ההולנדית רון אוקסבורך. איש יחסי ציבור הפסיק את שיחתם. נראה שדעותיו השליליות של אוקסבורך על התוצאות העכשוויות של צריכת דלק נחשבו למזיקות לדימוי התאגיד.
במרץ 2006 הגיש ת'רו את "מותה של אומה" כחלק מסדרת "The State of Russia". בתוכנית סקר את הבעיות הפוסט-סובייטיות (1991-1985), בהן התמעטות האוכלוסייה, הגידול במגפת האיידס, ורדיפת הטורקים המסחטאינים. בראיונות בתוכנית, דיבר ברוסית פשוטה. ב-28 בספטמבר 2008 הגיש את "אוליגארט: הפיצוץ הגדול באמנות הרוסית", שחקר את תפקידם של עשירי רוסיה בקיום ההיסטוריה האמנותית של רוסיה על ידי קנייה טהצגה של אמנות מקומית.
במרץ 2009, פרסמה הוצאת "פאבר את פאבר" את הרומן של ת'רו "הרחק בצפון", אפוס עתידני המתרחש בטייגה של סיביר.
ב-16 במרץ 2009 הגיש ת'רו את |"החיפוש אחר ואבי-סאבי" בערוץ BBC ארבע, כחלק מעונת התוכניות "יפן הנסתרת" של הערוץ. ת'רו תייר ביפן לחקור את הטעמים האסתטיים של יפן ותושביה ולדווח עליהם.
ב-2012 הגיש ת'רו תוכנית תעודה לסדרת "Unreported World" ‏ 23, בנושא ילדי רחוב באוקראינה.
הרומן שלו "Strange Bodies" זכה בפרס לזכר ג'ון ו. קמבל לשנת 2014.
ב-2017 הגיש ת'רו סרט תעודה ל"Unreported World", שחקר את התוצאות החברתיות והכלכליות של התגברות האורתודוקסיה והלאומנות הרוסית בשלטון ולדימיר פוטין.
בשנת 2020 הגיש ת'רו סרט תעודה ל"Unreported World", שחקר את האובססיה של גברים יפנים רווקים בגיל העמידה ל"אלילי נוער" והשאלה, אם מדובר בנטייה מוזרה בתרבות היפנית או במשהו אפל יותר.
לקריאה נוספת

Theroux, Marcel (2002). The Confessions of Mycroft Holmes. Harvest Books. ISBN 978-0156007436.
Theroux, Marcel (2009). Far North: A Novel. Picador. ISBN 978-0312429720.
Theroux, Marcel (2013). Strange Bodies: A Novel. Farrar, Straus and Giroux. ISBN 978-0571297894.
הערות שוליים

↑  הגרדיאן.קום/טלוויזיה ורדיו. "לואי ת'רו: החשש הכמוס שלי הוא שאינני עוזר" 26 במרץ 2015
| --- | --- |
בקרת זהויות :  BIBSYS: 10006767  BnF: cb144602900 (data)  CiNii: DA17535250  GND: 123669715  ISNI: 0000 0000 6309 2847  LCCN: nb98008984  NDL: 001106685  NLA: 35199571  NLK: KAC201500464  NTA: 217858015  SUDOC: 147508606  Trove: 861752  VIAF: 24824300   WorldCat (עם VIAF): 24824300
מרכוס כץ

| --- | --- |

 לידה:  22 באוקטובר 1927 קרקוב, הרפובליקה הפולנית השנייה 
 פטירה:  27 ביולי 2016 (בגיל 88) 
 מדינה:  מקסיקו 
 מקום קבורה:  הר המנוחות 
 
בנו של מרכוס כץ (במרכז) עם הרבנים יוסף צבי רימון ואריה שטרן בטקס חלוקת פרס כץ
מרדכי דוד (מרקוס) כץ הלפרין (1927 - 27 ביולי 2016) היה איש עסקים ונדבן יהודי מקסיקני.
ביוגרפיה

כץ נולד בקרקוב, פולין. עם פרוץ מלחמת העולם השנייה, בשנת 1939, הצליחה משפחתו להשיג דרכונים מזויפים ולהמלט מן הנאצים לאיסטנבול. משם עלה בגפו לארץ ישראל. לאחר מספר חודשים הצטרף אליו אביו ובשנת 1946 הגיעה גם האם לארץ ישראל. בשנת 1947 היגר עם משפחתו למקסיקו, ובגיל 20 התמנה למנהל בית הספר היהודי בעיר מונטריי. לאחר כשלוש שנים במקסיקו הצטרפה אליו עדינה, אשתו.
כץ הוסמך כעורך דין, בעל תואר שני במשפטים מאוניברסיטת איברו אמריקנה (Universidad Iberoamericana) במקסיקו סיטי ותואר ד"ר במדעי הרוח, מישיבה יוניברסיטי בניו יורק. מחברם של שני ספרים בספרדית, "חוק פרוצדורלי עברי ומקסיקני – היבטים השוואתיים" ו"אנו יכולים, אנו רוצים, אנו חייבים", הספר תורגם לאנגלית ולעברית ויצא לאור בישראל בהוצאת ידיעות ספרים.
ביוגרפיה > קריירה עסקית

במקסיקו עסק בנדל"ן ובמסחר בנשק. שימש כסוכנה של התעשייה האווירית במרכז ובדרום אמריקה. במסגרת זו תיווך בשנות ה-70 וה-80 בעסקות של מכירת נשק למדינות שונות ביבשת. בין היתר לדיקטטורות שדיכאו את האופוזיציה, הפרו זכויות אדם וניהלו מלחמות אזרחים נגד ארגוני מחתרת.
בשנת 1982 רכש את מלון הילטון ירושלים
בתחילת שנות ה-90 קנה גם את מלון קראון פלזה ירושלים וב-1993 מכר אותו לחברת "אפריקה-ישראל".
בשנת 1985, רכש שליש מקבוצת התקשורת "מוניטין-עיתונות", קבוצה שהייתה בעלת השליטה בעיתון העסקים היומי גלובס, בירחון מוניטין, והייתה שותפה עם עמוס שוקן בעיתון היומי חדשות. בהמשך השקיעה הקבוצה בחברת הטלוויזיה בכבלים "גוונים" ובחברת התקשורת קווי זהב. בשנת 1998 מכר מרכוס את מניותיו בקבוצה תמורת 40 מיליון דולר. בשנת 2001 רכש 10% ממניות מחברת ההפקות טלעד.
בנובמבר 1998 השקיע בקבוצת גאון אחזקות, שהקים באותה עת איש העסקים בני גאון.
ביוגרפיה > פעילות ציבורית

כץ היה יו"ר חבר הנגידים של האיחוד האורתודוקסי, חבר הנהלה של הקונגרס היהודי העולמי וישיבה יוניברסיטי, ומתומכי מוסד "יד ושם" וישיבת אמונה.
בשנת 1985 הקימו בני הזוג כץ את ישיבת "אמונה" במקסיקו, שמקנה חינוך דתי ציוני מודרני לילדים ונוער מכיתה א' ועד י"ב.
בשנת 2009 תרם לועידת הנשיא, יוזמה של נשיא מדינת ישראל, שמעון פרס, והמכון לתכנון מדיניות עם יהודי.